Aguijan

Aguijan é unha pequena illa situada a 8 km de Tinian, illa separada pola Canle de Tinian na cadea das Illas Marianas do Norte no océano Pacífico. 

Durante a segunda guerra mundial, os xaponeses mantiveron unha gornición en Aguijan.

Aguijan e a súa veciña Tinian forman o municipio de Tinian, unha das catro principais divisións políticas que conforman a Illas Marianas do Norte.

 Xeografía 
Aguigan só ten un tamaño de , cunha lonxitude de  e un ancho de . É alcumada como "Illa das cabras" debido á gran cantidade de cabras salvaxes alí presentes. Gran parte da vexetación autóctona de Aguijan foi destruída polas cabras.

Aguigan está deshabitada e rara vez é visitada porque está rodeada de abruptos cantís. Non obstante, unha expedición realizada no 2002 sobre a illa atopou alí un puñado de especies autóctonas, incluíndo varias especies de morcego, morcego da froita das Marianas, o morcego de cola de vaíña e o megapodo micronesio Megapodius laperouse.

 Naftan Rock 
Aproximadamente a 1 km da costa suroeste de Aguijan está Naftan Rock, con 18 m. de altitude. 

 Historia 
É probable que os primeiros avistamentos por parte dos europeos ocorreran durante a expedición española de Fernão de Magalhães, ou polo seu comandante  Gonzalo Gómez de Espinosa sendo cartografada como "Santo Ángel". Foi visitado polo misioneiro español Diego Luis de San Vitores en 1669. Burney, James "Unha historia cronolóxica dos descubrimentos no mar do Sur ou no océano Pacífico" Londres, 1803, vI, p. 57. 

Aguijan administrouse como parte das Illas Marianas españolas desde o século XVI ata 1899, cando as Marianas do Norte foron vendidas por España ao Imperio Alemán. Baixo Alemaña, administráronse como parte de Nova Guinea alemá. Durante a primeira guerra mundial, Aguijan quedou baixo o control do Imperio do Xapón e administrouse como parte do Mandato do Pacífico sur. Durante a segunda guerra mundial, o exército imperial xaponés mantivo unha gornición en Aguijan. Esta gornición é digna de mención debido á súa rendición ás forzas Aliadas o 4 de setembro de 1945, dous días despois da rendición do Xapón no . A rendición é única porque foi a única rendición organizada por un Garda Costas dos EE.UU, o USCG 83525. O almirante da Mariña estadounidense Marshall R. Greer recibiu a rendición do segundo tenente xaponés Kinichi Yamada.

Tras a segunda guerra mundial, Aguijan quedou baixo o control dos Estados Unidos e administrouse como parte do Territorio en Fideicomiso das Illas do Pacífico. Desde 1978, a illa forma parte da Mancomunidade das Illas Marianas do Norte.

 Notas 

 Véxase tamén 

 Outros artigos 
 Illas Marianas do Norte

 Ligazóns externas 
 U.S. Coast Guard Historian's Office, Daily Chronology of Coast Guard History (4 de setembro)
 archive
 Pascal Horst Lehne e Christoph Gäbler: Über die Marianen. Lehne-Verlag, Wohldorf in Germany 1972. e Aguijan
 Google: Aguijan Da páxina https://web.archive.org/web/20110728145947/http://www.uscg83footers.org/new_page_8.htm - Vessel corrected to be the Coast Guard Cutter 83525 Researched by Larry Richter, USCG Ret.

Categoría:Illas do Pacífico
Categoría:Illas Marianas
Categoría:Illas dos Estados Unidos de América
Categoría:Illas deshabitadas
Categoría:Illas e arquipélagos de Micronesia